प्याब्सन स्पोर्ट्स मिट : पहिलो दिन पूर्वाञ्चल एकाडेमीको अग्रता
निजी तथा आवासीय विद्यालय अर्गनाइजेशन नेपाल (प्याब्सन) मोरङको आयोजनामा १३ औं संस्करणको प्याब्सन स्पोर्ट्स मिट सहिद मैदानमा शुक्रबारदेखि सुरू भएको छ । कोशी प्रदेश प्रमुख पर्शुराम खापुङले उद्घाटन गरेको प्रतियोगिताको पहिलो दिन सुन्दरहरैँचाको पूर्वाञ्चल एकेडेमीले २ स्वर्ण जित्दै १० अंकका साथ सुरुवाति अग्रता लिएको छ ।
विराटनगर — निजी तथा आवासीय विद्यालय अर्गनाइजेशन नेपाल (प्याब्सन) मोरङको आयोजनामा १३ औं संस्करणको प्याब्सन स्पोर्ट्स मिट सहिद मैदानमा शुक्रबारदेखि सुरू भएको छ । कोशी प्रदेश प्रमुख पर्शुराम खापुङले उद्घाटन गरेको प्रतियोगिताको पहिलो दिन सुन्दरहरैँचाको पूर्वाञ्चल एकेडेमीले २ स्वर्ण जित्दै १० अंकका साथ सुरुवाति अग्रता लिएको छ ।सुन्दरहरैँचाकै सिद्धार्थ स्कुलले एक स्वर्ण र एक रजक पदकसहित ८ अंक र विराटनगरको एभरेष्ट स्कुलले एक स्वर्ण र एक कास्य पदकसहित ७ अंक जोडेको छ । लङ जम्प छात्रातर्फ पूर्वाञ्चल एकाडेमीकी सृजना वि.क.ले स्वर्ण, सिद्धार्थ सेकेण्डरीकी मोनिका मास्केले रजक जितिन् । त्यसैगरी छात्रको लङ जम्पमा सिद्धार्थका सुवोद चौधरीले स्वर्ण र विराटनगरको मदर टेरेसा स्कुलका सुरज साहले रजत तथा एभरेष्टका अर्पण कार्कीले कास्य जिते ।यसैगरी छात्राको ज्याभलिन थ्रोतर्फ पूर्वाञ्चल एकाडेमी स्कुलकी कक्षा सातमा अध्ययरत सीतल मगरले स्वर्ण जित्दा रतुवामाई नगरको मुनाल आर्दशकी अमिसा ताजपुरियाले रजत र हरैँचा मोडलकी जयश्री माझीले कास्य पदक जितिन् । तीन दिनसम्म चल्ने प्रतियोगितामा अढाई सय विद्यालयका तीन हजार भन्दाबढी विद्यार्थीको सहभागिता छ । प्रतियोगितामा एथलेटिक्ससहित दर्जनबढी खेल समावेश गरिएको छ । 